ህወሓት፡ ህዝብን ሃገርን ካብ ህልውን መፃእን ሓደጋታት ንምድሓን ምስተመሳሰሊ ዕላማ ዘለዎም ሕገ-መንግስታውን ፌደራላውን ሓይልታት ሰፊሕ መድረኽ ፈጢሩ ክቃለስን፡ ብህፁፅ ናብ ተግባር ክሰጋገርን ማእኸላይ ኮሚቴኡ ከም ዝወሰነ ኣፍሊጡ'ዩ። ካብዚ ብምብጋስ፡ ብዙሓት ኢህወዴግ ከም ግንባር ሓቢሩ ናይ ምጽናሕ ዕድሉ ኣብ ሕቶ ዝኣተወ ይመስል ይብሉ ኣለዉ። ክልቲኦም ክልላት ናብ ጎንፂ ከይኣትው ዝሰግኡ ወሃብቲ ርእይቶ'ውን ኣይተስኣኑን። ኣዴፓ ድሕሪ መግለጺ ህወሓት፡ ብረቡዕ ህጹጽ ኣኼባ ማእኸላይ ኮሚቴ ኣካይዱ'ዩ። እቲ ውድብ ኣብ ዘውፅኦ መግለፂ፡ ነቲ ብህወሓት ዝቐረበሉ ክሲ ብምንፃግ "ኣብዚ ሕጂ እዋን ኣብታ ሃገር ኣጋጢሙ ንዘሎ ፖለቲካዊ ፀገም፡ ተሓታቲ ውድብ ህወሓት እዩ" ይብል። "ጭጉራፍስያ ባዕላ ወቒዓ ተእውይ ኮይኑ፡ ህወሓት ባዕሉ ነኺሱ ባዕሉ የእውይ ኣሎ" ዝበለ ኣዴፓ፡ ነቲ ብዘይልሙድ 'ትህነግ' እናበለ ዝጸወዖ ውድብ ህወሓት፡ "ንሓዋሩ ካብ ፖለቲካዊ ብልሽውነት ክፍወስ ዘይክእል" ክብል ገሊጹዎ። ኣዴፓ ዝተለሳለሰ መግለፂ ከውፅእ እሞ፡ ህወሓት ኣብ ግንባር ኢህወዴግ ክፀንሕ ይኽእል እዩ ዝብል ግምት ዝነበሮ ምሁር ፖለቲካል ሳይንስ ኣይተ ገብረመድህን፡ ኣዴፓ ውድብ ህወሓት ንዘውፅኦ መግለፂ ነቒፉ ምላሽ ምሃቡ፡ ብሓባር ከፅንሕ ዘኽእል ዋላ ሓደ ባይታ የለን ኢሉ። "ንሕና ንኣብይ ጸገም ኮይንናዮ ኣይንፈልጥን" "ብወገን ህወሓት፡ ምስ ዝፃረሩ ኣካላት ሓቢርካ ምስራሕ፡ ከምቲ ተፃራሪ ሓይሊ ምዃን'ዶ ኣይኮነን ዝብል ተቓውሞ ብወገን ትግራይ ይበጽሖ ኣሎ፤ ህወሓት እውን ፀቕጢ ይበዝሖ እዩ ዘሎ" ኢሉ። 'ኢህወዴግ ብዕሊ ምፍልላይ፣ ምብትታን እዩ ተሪፍዎ ዘሎ' ዝብል መምህር ገብረመድህን ገብረሚካኤል፡ ኣብ ሞንጎ ሰልፍታት (ውድባት) እቲ ግንባር ናይ ይምሰል ሕብረት ጥራይ ከምዘሎ ይዛረብ። "ኣብቲ ግንባር ዘለዉ ውድባት፡ ብኣሰራርሓን ብዕላማን ሓደ ኣይኮኑን። ኣብ ኣኼባ ብሓደ ክእከቡ ጥራሕ ኢና ንርእይ ዘለና። ምኽንያቱ ኣዴፓ፣ ህወሓት፣ ኦዲፒን ደኢህዴንን ነናብ ክልሎም ክኸዱ ከለዉ ካልእ መንነት ስለዝሕዙን ካልእ ስራሕ ስለዝሰርሑን፤ ሕዚ ተሪፋ ዘሎ፡ ካብ ድሕሪ ሕዚ ኢህወዴግ ዝበሃል ግንባር የለን፡ ፈሪስና ኢና፡ ሓቢርና ኣይንሰርሕን ኢልካ ብወግዒ ምእዋጅ ጥራይ እዩ" ይብል። ህወሓት ብዕሊ ካብቲ ግንባር እንተድኣ ወፅያ፡ ኢህወዴግ ክፈርስ ከምዝኽእል ድማ ምሁር ፖለቲካል ሳይንስ ገብረመድህን ገብረሚካኤል ይዛረብ። ፕሮፌሰር ህዝቅኤል ገቢሳ ብወገኑ፡ ኣብቲ ልፍንቲ ዘለዉ ውድባት ክረዳድኡ እንተዘይክኢሎም፡ ምፍራስ ከጋጥም ይኽእል፡ እዚ ድማ ሓድሽ ነገር ኣይኮነን ይብል። "እቲ ሕቶ ዝፈጥረልካ ጉዳይ፡ ልፍንቲ ኢህወዴግ እንተዘይሃልዩ፡ እታ ሃገር ከመይ እያ ክትመሓደር ዝብል እዩ። ንኢህወዴግ ጠሚሩ ሒዝዎ ዝነበረ ህወሓት ምንባሩ ዝዛረብ ፕሮፌሰር ህዝቅኤል፡ ሕዚ ግን ህወሓት ነዚ ክገብር ኣብ ዝኽእለሉ ደረጃ ስለዘየለ፡ ነብሲ ወከፍ ኣባላት ናይቲ ልፍንቲ ብዝተፈለላየ ኣንፈታት ምኻድ ካብ ዝጅምሩ ጸኒሖም እዮም። ኣብ መጻኢ፡ ንፍልልያቶም ኣከኣኢሎም ክቕጽሉ ይኽእሉ፡ ወይ ድማ ክዕረቕ ናብ ዘይክእል ተጻብኦ ኣትዮም እቲ ውድብ ክፈርስ ይኽእል። ግን ድማ፡ ካብቲ ሕዚ ዘሎ ኩነታት ተበጊስና ከምዚ ክኸውን ይኽእል እዩ ንምባል ከቢድ እኳ እንተኾነ፡ ካብ ክልቲኡ ሓዲኡ እዩ ክኸውን" ይብል ፕሮፌሰር ህዝቅኤል። ፖለቲከኛ ኣይተ ልደቱ ኣያሌው ድማ፡ ብወገን ህዝብታት ክልል ትግራይን ኣምሓራን፡ ናብ ወጥሪ ናይ ምእታው ድልየት ከምዘየለ ይገልጽ። "ጎንፂ ዝሓስቡ ወይ ዝፍትኑ ሓይልታት ክህልው ይኽእሉ'ዮም። ስለዚ እቲ ህዝቢ ሰለማዊ ክሳብ ዝኾነ፡ ናብ ጎንፂ ክንኣቱ ኢና ዝብል ግምት የብለይን። እቲ ገዛኢ ግንባር፡ ስርሑ ብሓላፍነት ምስራሕ ኣብዩዎ ዝበታተን እንተኾይኑ ግን፡ ሃገር'ውን ክብትን ይኽእል'ዩ" ብምባል ሓሳቡ ይዛዝም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
